Bruno Martini

**Bruno Martini** (1962–2020) var en fransk fotballmålvakt. På klubbnivå er han sterkest knyttet til , der han var lagets førstevalg i mål i nesten et tiår. På landslagsnivå var han s førstevalg fra starten av 1990 og tre år framover. I 1987 og 1991 ble han av fotballbladet *[[France Football]]* tildelt Etoile d'Or, som er en pris gitt den spilleren i fransk fotball som oppnådde det høyeste poengsnittet på bladets spillerbørs.

Martini startet med fotball som åtteåring for klubben ASA Vauzelles. I 1979 gikk han til JGA Nevers i fjerde divisjon, hvor han spilte to sesonger. I 1981 gikk han til førstedivisjonsklubben Auxerre. Ved ankomst var han Guy Rouxs tredjevalg bak Joël Bats og Didier Loiseau. I 1983 ble Martini sendt på utlån til  for å erverve seg erfaring.

Til Nancy ankom Martini som reserve for Jean-Michel Moutier. Da Moutier kort tid senere ble skadet, grep Martini sjansen med begge hender, og holdt Moutier ute av laget da han vendte tilbake fra skade. Med Martini mellom stengene beholdt Nancy plassen i toppdivisjonen. Moutier dro så til , og Nancy forlenget Martinis låneavtale en sesong til. I sin andre sesong for Nancy spilte Martini alle lagets seriekamper, og hjalp laget forbedre fjorårets femtendeplass til en tolvteplass på tabellen.

Mens Martini var på utlån til Nancy hadde Joël Bats spilt seg til fast plass på det franske landslaget. Da Bats i 1985  forlot Auxerre til fordel for Paris Saint-Germain vendte Martini tilbake til Auxerre for å overta plassen hans.

Som Auxerres faste sisteskanse gjorde Martini en god nok figur til at han allerede i løpet av 1985/86-sesongen fikk sin første innkalling til . Landslagsdebuten fikk han i august 1987 i et bortetap for  da han ble byttet inn for en skadet Joël Bats mot slutten av kampen. Martini spilte så en rekke landskamper fra start det neste halvåret. Samtidig satte han rekord for målvakter i antall spilte minutter uten å slippe inn mål. Fra 17. oktober 1987 til 20. februar 1988 holdt han buret rent i 892 minutter. Rekorden bestod inntil 1992/93-sesongen da den ble slått av både Jean-Luc Ettori og Gaëtan Huard. 

Selv om Martini allerede var del av herrelandslaget, deltok han også på U21-landslaget i 1988. Han var fylt 26 år, men ble innvilget kompensasjon av UEFA til å stille på U21-nivå for Frankrike. Claude Barrabé var U21-landslagets førstevalg i mål. Med Barrabé mellom stengene hadde franskmennene spilt seg til finalen av U21-EM i 1988. Det første finaleoppgjøret endte målløst borte mot Hellas i mai 1988. Til returoppgjøret i oktober var Barrabé utestengt, og med Martini som sisteskanse vant Frankrike 3-0 over grekerne, og ble dermed europamestere for U21.

Fra starten av 1990 var han blitt førstevalget mellom stengene til Frankrikes herrelandslag. Med Martini på laget kvalifiserte Frankrike seg på så imponerende vis til EM-sluttspillet i 1992 at de var regnet som en forhåndsfavoritt til å vinne mesterskapet, men røk ut allerede etter de tre kampene i det innledende gruppespillet. Da Gérard Houllier så tok over som landslagstrener beholdt Martini plassen på laget ut året. Da kvalifiseringen for VM i 1994 gikk i gang ble Bernard Lama foretrukket. Som andrevalg spilte Martini første omgangen av en treningslandskamp mot  i 1993. Under Aimé Jacquets landslagsledelse ble Martini Frankrikes tredjevalg bak Fabien Barthez. Martini spilte sin siste landskamp i mai 1996 mot  i en oppladningskamp for EM-sluttspillet i 1996. Under mesterskapet var han del av Frankrikes tropp som tredjevalg blant målvaktene.

Martini hadde vært Auxerres faste målvakt i ni sesonger da han mistet mesteparten av 1994/95-sesongen med skade. Da Auxerre vant Coupe de France i 1993/94-sesongen, måtte han overvære finalen fra sidelinjen grunnet skade. I hans skadefravær imponerte reservemålvakt Lionel Charbonnier. Da Martini var restituert fra skade, valgte han i en alder av 33 år å forlate Auxerre i 1995 da  ville hente ham. Martini spilte for Montpellier fra 1995 til 1999, da han la opp karrieren som aktiv fotballspiller.

Med spillerkarrieren over, vendte Martini tilbake til det franske landslaget i august 1999, hvor han var ansatt i ti år som trener for målvaktene.
Da Rolland Courbis tok over som trener for Montpellier i desember 2013 ble Martini ansatt i trenerapparatet hans.
I januar 2016 tok Martini sammen med Pascal Baills over treneransvaret for laget på midlertidig basis etter at Courbis hadde forlatt klubben like før årsskiftet.

12. oktober 2020 ble Bruno Martini rammet av hjerteinfarkt på parkeringsplassen utenfor Montpelliers treningssenter. Åtte dager senere døde han på sykehuset.

## Spillerstatistikk

## Referanser


## Eksterne lenker
* 

## Kilder
*